50 Jaar gelede in Oosterlig | 12 Oktober 1971 | Netwerk24
50 Jaar gelede in Oosterlig | 12 Oktober 1971
Voorbladfoto-byskrif: Mev. Susanna van Eden was gister baie kalm by die begrafnis van haar man, kapt. H.T.S. van Eden, in Durban. Hier is sy saam met een van haar broers naby die graf in die Stellawood-begraafplaas. Kapt. Van Eden is verlede week in die landmynontploffing in die Caprivi-strook dood.
Appel en 'n ei: Aartappelboere uit alle dele van Suid-Afrika het onregstreeks weens die onlangse vloed in Oos-Kaapland tesame duisende rand verloor nadat Port Elizabeth se mark net na die vloed onder die aartappels toegegooi is. Volgens die streeksbeampte van die Aartappelraad in Port Elizabeth, mnr. A. van Blommenstein, het die aartappelboere uit alle dele van die land verkeerdelik aangeneem dat Oos-Kaapland 'n groot tekort aan voedsel na die groot vloed sal hê.
Geboue verlig: Die nutsdienste van Port Elizabeth se stadsraad het besluit om drastiese besnoeiing ten opsigte van die beligting van geskiedkundige geboue in die stad toe te pas. Slegs drie uit 'n voorgestelde 15 geboue sal verlig word. Aanvanklik sou die oostelike kant van Markplein, die kunsgalery in St. Georgepark, Kasteelheuwel, die biblioteek en ander geboue spesiaal verlig word om besoekers aan Port Elizabeth te lok. Dit bring 'n besparing van sowat R12 300 mee